ขออนุญาตสอบถามครับ ผมมีอาการอักเสบตรงลิ้นไก่เจ็บคอเล็กน้อยมาหลายสัปดาห์แล้วยังไม่หายไปพบมาแล้วให้ยามากินถึงตอนก็ยังไม่หายเลยครับเปลี่ยนยาตัวใหม่แล้วก็เหมือนเดิมครับผมควรทำยังไงดีครับ
สวัสดีค่ะ อาการอักเสบที่บริเวณลิ้นไก่ เจ็บคอนั้นอาจจะเกิดจาก การอักเสบที่บริเวณลำคอจากการติดเชื้อไวรัสหรือแบคทีเรียต่อมทอนซิลอักเสบ มีเม็ดหินปูนที่ต่อมทอนซิลหรือหนองที่ต่อมทอนซิล หรือเป็นการติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโตได้เบื้องต้นสามารถรับประทานยาอมแก้เจ็บคอดื่มน้ำสะอาดมากๆ พักผ่อนให้เพียงพอ รับประทานอาหารอ่อนๆสุกสะอาด กินยาลดไข้ทุก 4-6 ชั่วโมง หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัยและถ้าอาการยังไม่ดีขึ้นหลังได้ยามา ควรกลับไปพบแพทย์เพื่อตรวจร่างกายซ้ำอย่างละเอียด และนำยาเดิมกลับไปด้วย แจ้งแพทยว่าเคยมาตรวจได้ยานี้ไปแล้วไม่ดีขึ้น แพทย์อาจจะทำการส่งตรวจเพิ่มเติมเช่นตรวจหาไข้หวัดใหญ่ หรือเก็บเสมหะไปหาเชื้อแบคทีเรียที่คอต่อไป